Dafne Schippers

| Dafne Schippers |
| --- | --- |
 Dafne Schippers vuonna 2014
Henkilötiedot
Syntynyt: 15. kesäkuuta 1992 (ikä 32) Utrecht, Alankomaat
Kansalaisuus:   Alankomaat
Yleisurheilija
Pituus:  179 cm
Paino:  68 kg
Laji:  pikajuoksu
Ennätykset:  100 m: 10,81 NR (2015) 200 m: 21,63 AR (2015) 800 m: 2.08,59 (2014)
Aiheesta muualla
[DafneSchippers.com Kotisivu]
Timanttiliiga
  [ Muokkaa Wikidatassa ]   
| Mitalit> Maa:   Alankomaat.Naisten yleisurheilu. Olympialaiset  | Mitalit> Maa:   Alankomaat.Naisten yleisurheilu. Olympialaiset  | Mitalit> Maa:   Alankomaat.Naisten yleisurheilu. Olympialaiset  | Maa:   Alankomaat> Naisten yleisurheilu. |
| --- | --- | --- | --- |
|  Hopeaa | Rio de Janeiro 2016 | 200 m |  |
| MM-kilpailut  | MM-kilpailut  | MM-kilpailut  |  |
|  Kultaa | Peking 2015 | 200 m |  |
|  Kultaa | Lontoo 2017 | 200 m |  |
|  Hopeaa | Peking 2015 | 100 m |  |
|  Pronssia | Moskova 2013 | 7-ottelu |  |
|  Pronssia | Lontoo 2017 | 100 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Portland 2016 | 60 m |  |
| EM-kilpailut  | EM-kilpailut  | EM-kilpailut  |  |
|  Kultaa | Zürich 2014 | 100 m |  |
|  Kultaa | Zürich 2014 | 200 m |  |
|  Kultaa | Amsterdam 2016 | 100 m |  |
|  Kultaa | Amsterdam 2016 | 4 × 100 m |  |
|  Hopeaa | Helsinki 2012 | 4 × 100 m |  |
|  Hopeaa | Berliini 2018 | 200 m |  |
|  Hopeaa | Berliini 2018 | 4 × 100 m |  |
|  Pronssia | Berliini 2018 | 100 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Praha 2015 | 60 m |  |
|  Hopeaa | Glasgow 2019 | 60 m |  |
Schippers juhlimassa Lontoon vuoden 2017 MM-kilpailujen kultamitaliaan
Dafne Schippers (s. 15. kesäkuuta 1992 Utrecht) on alankomaalainen uransa päättänyt pikajuoksija ja seitsenottelija. Hänet valittiin vuoden eurooppalaiseksi naisyleisurheilijaksi vuosina 2014 ja 2015.
Vuonna 2010 Schippers voitti alle 20-vuotiaiden MM-kilpailuissa kultaa seitsenottelussa ja pronssia 4 × 100 metrin viestissä. Seuraavana vuonna hän voitti seitsenottelussa kultaa alle 20-vuotiaiden EM-kilpailuissa. Hän pääsi välieriin 60 metrin juoksussa sisäratojen EM-kilpailuissa 2011, 200 metrin juoksussa Daegun MM-kilpailuissa 2011 ja 60 metrin juoksussa sisäratojen MM-kilpailuissa 2012.
Schippers juoksi Helsingin EM-kilpailuissa 2012 toisen osuuden Alankomaiden 4 × 100 metrin viestijoukkueessa, joka saavutti hopeaa maansa ennätysajalla 42,80. Lisäksi hän sijoittui viidenneksi 200 metrillä. Lontoon olympialaisissa 2012 Schippers sijoittui seitsenottelussa 11:nneksi 6324 pisteellä ja oli mukana maansa pikaviestijoukkueessa, joka sijoittui kuudenneksi ajalla 42,70. Alkuerissä joukkue juoksi uuden maansa ennätyksen 42,45.
Schippers sijoittui Göteborgin EM-hallikilpailuissa 2013 neljänneksi 60 metrin juoksussa. Tampereen alle 23-vuotiaiden EM-kilpailuissa 2013 hän saavutti kultaa 100 metrillä ajalla 11,13, sekä pronssia pituudessa omalla ennätyksellään 659 cm. Moskovan MM-kilpailuissa 2013 hän saavutti seitsenottelussa pronssia uusin Hollannin ennätyspistein, 6477.
Schippers karsiutui 2014 Sopotin MM-hallikilpailuissa 60 metrin välierissä. Hän teki Alankomaiden seitsenotteluennätyksen 6545 Götzisissä 31.5.–1.6.2014. Ottelusarjassaan hän teki maansa ennätyksen 200 metrillä 22,35. Hän juoksi Alankomaiden ennätykset 100 metrillä 11,03 ja 200 metrillä 22,34 Glasgow'ssa 12. heinäkuuta 2014. Zürichin EM-kilpailuissa 2014 hän voitti 100 ja 200 metrin kultaa, jälkimmäisen maansa ennätyksellä 22,03. Hän voitti 200 metriä Marrakechin maanosien cupissa 2014.
Prahan sisäratojen EM-kilpailuissa 2015 Schippers voitti 60 metrin juoksun ennätysajallaan 7,05. Toukokuussa 2015 hän juoksi 100 metrillä maansa ennätysajaksi 10,94, joka oli myös nopein eurooppalaisen juoksema aika yli kymmeneen vuoteen. Saman vuoden heinäkuussa hän paransi ajaksi 10,92. Pekingin MM-kilpailuissa 2015 Schippers saavutti hopeaa 100 metrin juoksussa parantaen maansa ennätykseksi välierässä 10,83 ja loppukilpailussa 10,81 ja kultaa 200 metrin juoksussa uudella kisäennätyksellä, 21,63. Se on kaikkien aikojen kolmanneksi nopein aika kyseisellä matkalla ja myös Euroopan ennätys.
Schippers juoksi 60 metrin Alankomaiden ennätyksen 7,00 Berliinissä helmikuussa 2016. Hän saavutti samalla matkalla hopeaa Portlandin MM-hallikilpailuissa 2016 ajalla 7,04. Hän voitti Amsterdamin EM-kilpailuissa 2016 kultaa 100 metrillä ajalla 10,90 ja 4 × 100 metrin viestissä. Rio de Janeiron olympialaisissa 2016 hän saavutti 200 metrillä hopeaa ajalla 21,88 ja oli 100 metrillä viides ajalla 10,90. Lontoon MM-kilpailuissa 2017 hän voitti kultaa 200 metrillä ajalla 22,05 ja sai pronssia 100 metrillä ajalla 10,96. Birminghamin MM-hallikilpailuissa 2018 hän sijoittui 60 metrillä viidenneksi. Berliinin EM-kilpailuissa 2018 hän saavutti hopeaa sekä 200 metrillä ajalla 22,14 että pikaviestissä ja pronssia 100 metrillä ajalla 10,99.
Schippers saavutti Glasgow'n sisäratojen EM-kilpailuissa 2019 hopeaa 60 metrillä ajalla 7,14.
2019 Dohan MM-kilpailuissa Schippers osallistui 100 metrin juoksuun mutta jätti jalkavamman vuoksi osallistumatta finaaliin. Samasta syystä hän jäi pois myös 200 metrin alkueristä ja Alankomaiden pikaviestijoukkueesta.
Schippers saavutti IAAF World Relays -kilpailuissa pronssia 4 × 100 metrin viestissä 2021. Samana vuonna järjestetyissä Tokion olympialaisissa hän karsiutui 200 metrin välierissä.